
RAPORT DE SPECIALITATE
privind aplicarea tarifelor, pentru zona verde, aferente sistemului de parcare a autovehiculelor în Municipiul Timisoara 


Având în vedere Referatul de aprobare a proiectului de hotărâre nr. SC2022-288/06.01.2022 al Primarului Municipiului Timișoara și Proiectul de hotărâre privind aplicarea tarifelor, pentru zona verde, aferente sistemului de parcare a autovehiculelor în Municipiul Timisoara.
           Facem următoarele precizări: 
	Până în luna decembrie 2021, activităţile de administrare, întreţinere şi  exploatare a locurilor de parcare şi staţionare din Municipiul Timişoara au fost concesionate către Societatea Drumuri Municipale Timişoara SA.
Având în vedere apariția O.G. nr. 71 din 29 august 2002 privind organizarea şi funcţionarea serviciilor publice de administrare a domeniului public şi privat de interes local, act normativ cu caracter special în domeniul serviciilor publice de administrare a domeniului public și privat de interes local, printre care se regăsește și activitatea sus-menționată, s-a  impus stabilirea modalității de organizare și desfășurare a activității de parcare pe raza municipiului Timișoara, conform acestor prevederi legale.
Înfiinţarea, extinderea, desfiinţarea, organizarea şi coordonarea locurilor de parcare şi staţionare, proprietate publică a Municipiului Timişoara se face în baza unei Hotărâri a Consiliului Local al Municipiului Timişoara. 
Prin HCLMT nr. 450/07.12.2021 s-a înfiinţat Serviciul Public de Interes Local pentru Administrarea Parcărilor Publice din Municipiul Timișoara - TIMPARK, ca entitate cu personalitate juridică, care funcționează sub autoritatea Consiliului Local al Municipiului Timișoara, cu sediul  in Timișoara, Splaiul Nicolae Titulescu nr. 10, Județul Timiș.
	Eficiența serviciului public de administrare, întreţinere şi exploatare a locurilor de parcare şi staţionare din municipiul Timişoara influențează în mod direct mediul economic și social al unității administrativ-teritoriale. Calitatea acestuia ca și serviciu comunitar poate determina în mod cert creșterea nivelului de siguranță la nivel local, influentand direct calitatea vieţii în oras, prin asigurarea dreptului la mobilitate al fiecărui cetaţean. La nivelul întregii țări s-a manifestat în ultimii ani o preocupare deosebită în privința optimizării acestui serviciu, fiind verificate constant opțiunile autorităților locale pentru implementarea unor sisteme complexe de gestiune a serviciului comunitar de utilitate publica pentru administrarea, întretinerea şi exploatarea locurilor de parcare şi staţionare din Municipiul Timişoara. 
În conformitate cu prevederile OG nr.71/2002 privind organizarea şi funcţionarea serviciilor publice de administrare a domeniului public şi privat de interes local, autorităţile administraţiei publice locale au iniţiativa şi adoptă hotărâri referitoare la dezvoltarea şi modernizarea infrastructurii edilitar-urbane existente. De asemenea, în baza art. 128 alin. (1) din OUG nr.195/2002 privind circulaţia pe drumurile publice, autorităţile administraţiei publice locale au obligaţia de a asigura desfăşurarea fluentă şi în siguranţă a circulaţiei rutiere şi au atribuţii în stabilirea reglementărilor referitoare la regimul de acces şi circulaţie, staţionare şi parcare pentru diferite categorii de vehicule.
Regulamentul urmează a fi pus în aplicare de către noul serviciu public înfiinţat, respectiv Serviciul Public de Interes Local pentru Administrarea Parcărilor Publice din Municipiul Timișoara – TIMPARK. Până la preluarea în totalitate a atribuţiilor,  care presupune un proces  de durată (transferul angajatilor de la Societatea Drumuri Municipale Timişoara SA la nou serviciu public înfiinţat; aplicarea noilor indicatoare de semnalizare si tabliţe adiţionale, etc.), se impune adoparea unor reglementări în ceea ce priveşte aplicarea unor tarife. Ca atare, de la data adoptării hotărârii și până în data de 31.03.2022, tarifele aplicate pentru parcarea autovehiculelor în Municipiul Timișoara în zona zero (verde) de aplicare a Regulamentului de functionare a sistemului de parcare a autovehiculelor în Municipiul Timisoara, se păstrează la nivelul stabilit prin H.C.L. Timișoara nr. 463/27.11.2020 - privind tarifele aplicate pentru parcare pe raza municipiului Timișoara, respectiv: 3 lei/ora de staționare, inclusiv TVA - prin modalitățile de plată prin vouchere și card bancar; respectiv 0,75 euro/ora de staționare, exclusiv TVA - prin modalitatea de plată SMS.
           Având în vedere prevederile legale expuse în prezentul raport, apreciez că proiectul de hotărâre privind aplicarea tarifelor, pentru zona verde, aferente sistemului de parcare a autovehiculelor în Municipiul Timisoara îndeplinește condițiile pentru a fi supus dezbaterii și aprobării plenului consiliului local. 

